Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19, 144/20) , članka 32 Zakona o udrugama (NN 74/14, 70/17, 98/19), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15., 37/21), te članka 40. Statuta Grada Delnica (SN GD 2/21) Gradsko vijeće Grada Delnica na svojoj sjednici održanoj \_\_\_\_\_\_\_\_\_\_\_\_2021. g. donosi

**ODLUKU**

**o izmjenama i dopunama Odluke o kriterijima dodjele nekretnine u vlasništvu Grada Delnica na korištenje udrugama radi provođenja programa i projekata od interesa za opće dobro**

**Članak 1.**

U Odluci o kriterijima dodjele nekretnine u vlasništvu Grada Delnica na korištenje udrugama radi provođenja programa i projekata od interesa za opće dobro (SN GD 1/16) u članku 6. stavak 2. mijenja se i glasi: „(2)Povjerenstvo imenuje gradonačelnik do isteka trajanja mandata izvršnom tijelu Grada“.“

**Članak 2.**

U članku 7. točci 6. riječi: „o financiranju iz proračuna Grada“, mijenjaju se riječima: „s Gradom;“

Točka 11., briše se.

**Članak 3.**

U članku 8. stavku 1. točci 5. riječi: „ 6 mjeseci dana od“ mijenjaju se riječima: „30 dana od dana“.

**Članak 4.**

U članku 13. stavku 3. riječ: „tri godine.“ mijenja se riječima: „pet godina.“

U stavku 4. riječi: „tri godine“ mijenjaju se riječima: „pet godina“.

**Članak 5.**

U članku 14. stavak 2. mijenja se i glasi:

„Ugovor o korištenju nekretnine zaključuje se na određeno vrijeme od 5 godina. Istekom roka od 5 godina korisniku se, nekretnina dodijeljena temeljem ove Odluke, može ponovno dodijeliti na korištenje na rok od daljnjih 5 godina, bez provođenja javnog natječaja samo ako je korisnik dodijeljenu nekretninu koristio sukladno ugovoru i uredno izvršavao ugovorne obveze te i dalje ima potrebu za tom nekretninom.“.

**Članak 6 .**

Članak 15. stavak 1. mijenja se i glasi:

„(1) Prostor se udrugama daje na korištenje uz mjesečnu naknadu prema zonama utvrđenim Odlukom o komunalnoj naknadi:

* I. i II. zona 0,50 kn/m2
* III. I IV. Zona 0, 25 kn/m2.

Iza stavka 3. dodaje se stavak 4. koji glasi:  
„(4) Korisnik je dužan snositi režijske troškove prostora (el. energija, voda, telefon i sl.).“

**Članak 6.**

U članku 18. riječi :“ vrši Jedinstveni upravni odjel“ mijenjaju se riječima: „vrše nadležna upravna tijela Grada“

Članak 7.

Ova Odluka stupa na snagu osmog dana od dana objave u »Službenim novinama Grada Delnica«.

KLASA: 372-01/21-01/07

URBROJ: 112-01-30-20-3-21-01

U Delnicama \_\_\_\_\_\_\_\_\_\_\_\_2021.

**GRADSKO VIJEĆE GRADA DELNICA**

**Predsjednica**

Ivana Pečnik Kastner